PRIMĂRIA ORAŞULUI CĂLIMĂNEŞTI – JUDEŢUL VÂLCEA
STR. CALEA LUI TRAIAN, NR.380
TEL. 0250/750080, 0250/750231, FAX 0250/750082
Email – primaria_calimanesti@yahoo.com
Nr. ______ din________ 2018

EXPUNERE DE MOTIVE
la proiectul de hotărâre privind mandatarea reprezentantului orașului Călimănești în Adunarea Generală a Acţionarilor la Societatea “Expo Nord - Oltenia” SA, să  declanșeze o nouă procedură de selecție pentru membrii în Consiliul de Administrație al societății

	Prin Hotărârea Consiliului Local al orașului Călimănești nr./2017 a fost aprobată Scrisoarea de așteptări și a fost mandatat reprezentantul orașului Călimănești în Adunarea Generală a Acționarilor la societatea Expo Nord-Oltenia SA să declanșeze procedura de selecție pentru membrii Consiliului de administrație al societății.
           Potrivit Hotărârii Consiliului Local al orașului Călimănești nr./2018, autoritatea publică tutelară a aprobat profilul consiliului de administrație al societății Expo Nord-Oltenia SA, profilul candidatului pentru poziția de membru în consiliul de administrație al societății Expo Nord-Oltenia SA și matricea profilului consiliului de administrație al societății.
Procedura de selecție pentru membrii Consiliului de administrație al societății Expo Nord- Oltenia SA s-a demarat la data de 23.01.2018, potrivit Hotărârii reprezentanților Județului Vâlcea și al Orașului Călimănești în Adunarea Generală a Acționarilor la societatea sus amintită.
Au fost urmate etapele Planului de selecție pentru desemnarea membrilor în consiliul de administrație al societății Expo Nord-Oltenia SA, a fost publicat anunțul de selecție în două ziare naționale economice/financiare, în conformitate cu prevederile legale ale Ordonanței de urgență a Guvernului nr.109/2011 cu modificările și completările ulterioare coroborate cu cele ale Normelor metodologice ale Hotărârii Guvernului nr.722/2016.
Comisia de selecție numită prin Dispoziția Președintelui Consiliului Județean Vâlcea, întrunită la data de 10.04.2018 la sediul Consiliului județean pentru evaluarea dosarelor candidaților, a constatat că există un singur dosar de candidatură depus, nefiind îndeplinite condițiile continuării procedurii de selecție, motiv pentru care Comisia de selecție a stabilit reluarea procedurii de selecție.
	Prin Hotărârea  Consiliului Judeţean Vâlcea nr.25 din 15 februarie 2018 au fost desemnați trei administratori provizorii la societatea Expo Nord-Oltenia SA pe o perioadă de 4 luni, începând cu data de 21.02.2018, până la finalizarea procedurii de selecție a administratorilor iar prin Hotârărea Consiliului local al orasului Călimănești nr./2018 au fost desemnați 2 administratori provizorii pentru aceeași perioadă.
             	Consiliul de Administrație al Societății Expo Nord-Oltenia SA, societate administrată potrivit sistemului unitar, este format, potrivit art.28 alin.(1) din Ordonanța de Urgență a Guvernului nr.109/2011 privind guvernanța corporativă a întreprinderilor publice, din 3-7 membri, persoane fizice sau juridice, cu experiență în îmbunătățirea performanței societăților sau regiilor autonome pe care le-au administrat sau condus.
Scrisoarea de așteptări, profilele consiliului și candidatului, precum  și matricele aferente acestora, fiind aprobate prin Hotărârile Consiliului Județean Vâlcea,  respectiv Hotărârile Consiliului Local Călimănești, în calitate de autoritate tutelară.
Potrivit prevederilor art. 3 din Hotărârea Consiliului Local al Orașului Călimănești nr.13/11.03.2011, domnul Necșoiu Constantin a fost desemnat ca reprezentant al Orașului Călimănești în Adunarea Generală a Acţionarilor la Societatea Comercială „Expo Nord - Oltenia” SA.
În conformitate cu prevederile art. 2 pct. 2.1. lit. c) din Contractul de mandat, anexă la Hotărârea Consiliului Local al Orașului Călimănești   nr. 20 din 28 mai 2013, reprezentantul Orașului Călimănești în AGA la SC „Expo Nord - Oltenia” SA, va desemna și va revoca, prin vot, membrii Consiliului de Administrație. 
Atribuţiile prevăzute la art. 2 pct. 2.1. lit. c) vor fi exercitate doar în baza unui mandat special acordat de către mandant, potrivit dispoziţiilor art. 3 din Contractul de mandat menţionat.
Potrivit prevederilor art.4 alin.(3) din Norme metodologice-Anexa nr.1 la Hotărârea Guvernului nr.722/2016 - aprobarea Normelor metodologice de aplicare a unor prevederi din OUG nr.109/2011 privind guvernanța corporativă a întreprinderilor publice, în vederea desemnării membrilor consiliului la societăţi, adunarea generală a acţionarilor, convocată la cererea acţionarului-stat sau unitate administrativ-teritorială, hotărăşte declanşarea procedurii de selecţie a membrilor consiliului. În hotărâre se menționează și dacă acționarul-stat sau unitatea administrativ-teritorială organizează o procedură de selecție, pentru a propune candidați de membri ai consiliului, potrivit art.29 alin.(1) și (3) din ordonanța de urgență.
Scrisoarea de așteptări, profilele consiliului de administrație și al candidatului pentru poziția de membru în consiliul de administrație al societății și  matricele aferente profilelor, nu necesită modificări, acestea rămân valabile, fiind aprobate prin Hotărârile Consiliului Județean Vâlcea, respective Hotărârile Consiliului Local Călimănești, în calitate de autoritate tutelară. 
	
	Faţă de cele expuse, s-a inițiat Proiectul de hotărâre privind mandatarea reprezentantului orașului Călimănești în Adunarea Generală a Acţionarilor la Societatea “Expo Nord – Oltenia” SA să declanșeze o nouă procedură de selecție pentru membrii Consiliului de Administrație.

PRIMAR,
DR. FLORINEL CONSTANTINESCU